Edgars Meļķisis

Edgars Meļķisis (1929—2009) bija latviešu jurists, Latvijas Universitātes profesors.

 Dzīvesgājums 
Dzimis 1929. gada 27. augustā Skaņkalnes pagasta "Cīrulīšos" zemnieka Ādama Meļķiša ģimenē. 1949. gadā beidza mācības Mazsalacas vidusskolā, no 1950. līdz 1960. gadam dienēja Padomju armijā, 1951. gadā uzņemts PSKP. Līdztekus no 1956. līdz 1962. gadam studēja tieslietas Latvijas Valsts universitātes Juridiskajā fakultātē, pēc tam bija LVU Juridiskās fakultātes Valsts un tiesību zinātņu katedras mācībspēks. 1967. gadā aizstāvēja zinātņu kandidāta disertāciju, 1975. gadā zinātņu doktora disertāciju. Viņš vadīja LVU Padomju tiesību katedru (1975—1980), 1976. gadā viņu ievēlēja par profesoru, 1979. gadā piešķīra Latvijas PSR Nopelniem bagātā jurista nosaukumu. No 1980. līdz 1988. gadam Meļķisis bija LVU mācību prorektors.Profesors Edgars Meļķisis: personālais bibliogrāfiskais rādītājs

1988. gadā piedalījās Latvijas Tautas frontes 1. kongresā, kur teica runu par tiesiskas valsts izveidošanu.Edgars Meļķisis. Runa LTF 1. kongresā grāmatā "Latvijas Tautas fronte. Gads pirmais". Latvijas Tautas fronte, 1989
1990. gada martā piedalījās deklarācijas Par Latvijas Republikas neatkarības atjaunošanu koncepcijas apspriešanā.Vai zini, ka 4. maija deklarācija patiešām tapa arī kompartijas sekretāra kabinetā? lsm.lv 2025. gada 2. maijā

Miris 2009. gada 25. jūnijā Rīgā, apglabāts Mazsalacas Pilsētas kapos.timenote.info

 Darbi 
 Vispārīgās tiesību teorijas un valstszinātnes atziņas: zinātniski metodiskie raksti. Latvijas Universitāte, 1997. — 128 lpp.
 Tiesību normu iztulkošana. Rīga: Latvijas Universitāte, 1999. — 47 lpp.
 Mūsdienu tiesību teorijas atziņas. Edgars Meļķisis, Egils Levits, Jautrīte Briede. Tiesu namu aģentūra, 1999. — 145 lpp.
 Juridiskās metodes pamati. Ratio iuris, 2003. — 249 lpp.
 Latvijas tiesiskās sistēmas ceļš uz demokrātisku tiesisku valsti. Rakstu krājums. Tiesu namu aģentūra, 2014. — 334 lpp.

 Atsauces 

Kategorija:1929. gadā dzimušie
Kategorija:2009. gadā mirušie
Kategorija:Latvijas juristi